Amalia García

Amalia Dolores García Medina (naskita la 6-an de oktobro 1951, Zacatecas , Zacatecas) estas meksika politikisto, maldekstra eksa membro de la Meksika Komunista Partio, la Unuigita Socialista Partio de Meksik, kaj la Meksika Socialista Partio  kaj fondinto de la Partio de la Demokratia Revolucio (PRD), kiun ŝi forlasis en 2018. Ekde 2021, ŝi estas membro de la Civitana Movado. Ŝi estis la unua ina guberniestro de la ŝtato Zacatecas, de 2004 ĝis 2010.

De la 1-a de julio 2015 ĝis la 15-a de majo 2018, ŝi estis estro de la Sekretariejo pri Laboro kaj Dungada Antaŭenigo de Meksikurbo. Kelkajn tagojn post forlaso de tiu posteno, la 24-an de junio 2018, ŝi demisiis de la PRD, la partio kiun ŝi helpis fondi, argumentante ke "bedaŭrinde, la celoj kaj valoroj kiuj donis al la PRD aŭtoritaton kaj koherecon fariĝis malklaraj, anstataŭigitaj de interesoj rilataj al persona profito." 

Ŝi estis la kvina virino kiu funkciis kiel guberniestro de meksika ŝtato. Pli fruaj virinaj guberniestroj estis Griselda Álvarez (Colima, 1979-1985), Beatriz Paredes (Tlaxcala, 1987-1992), Dulce María Sauri (Jukatanio, 1991-1994), Rosario Robles Berlanga (Distrito Federal, 1999-2000).

 Referencoj 

 Eksteraj ligiloj 

Kategorio:Meksikaj politikistoj
Kategorio:Guberniestroj de Zacatecas